section_heading: Životopis
paragraph_text: Davorin Bogović rođen je 23. ožujka 1960. godine u Zagrebu. Odrastao je u Dubravi u Pavelićevu naselju. Bio je sin jedinac rastavljenih roditelja i živio je sa svojom majkom (Božena), koja je preminula 2007. godine. Pohađao je OŠ 'Marija Jurić Zagorka' (OŠ 8.maj) i nekoliko srednjih škola, VII. gimnaziju, srednju kemijsku, gimnaziju u Kušlanovoj i Držičevoj ali i srednju glazbenu.